Na podlagi 73.č člena Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE, 57/21 – odl. US, 54/22 – ZUPŠ-1 in 100/22 – ZSZUN; v nadaljnjem besedilu: ZVis), 24. člena Pravilnika o subvencioniranju bivanja študentov (Uradni list RS, št. 22/01, 35/06, 75/08, 97/10, 46/12, 55/13, 38/16, 13/17, 13/18, 58/20, 56/22 in 74/22) in Javnega razpisa za sprejem in podaljšanje bivanja študentov višješolskega in visokošolskega študija v študentskih domovih in pri zasebnikih za študijsko leto 2023/2024, objavljenega na spletnih straneh pisarn za študentske domove dne 1. 6. 2023 in njegovih sprememb dne 11. 7. 2023, študentski domovi iz visokošolskih središč v Ljubljani, Mariboru in Kopru s soglasjem ministrstva, pristojnega za visoko šolstvo, z dne 10. 8. 2023 objavljajo

**Spremembo Javnega razpisa**

**za sprejem in podaljšanje bivanja študentov višješolskega in visokošolskega študija v študentskih domovih in pri zasebnikih za študijsko leto 2023/2024**

I.

V Javnem razpisu za sprejem in podaljšanje bivanja študentov višješolskega in visokošolskega študija v študentskih domovih in pri zasebnikih za študijsko leto 2023/2024, ki je bil objavljen na spletnih straneh pisarn za študentske domove dne 1. 6. 2023, s spremembami z dne 11. 7. 2023, se v celotnem besedilu javnega razpisa besedilo »16. avgust 2023« v vseh sklonih nadomesti z besedilom »23. avgust 2023« v ustreznem sklonu.

II.

V vsem ostalem ostane javni razpis nespremenjen.